**Dagskrá aðalfundar Foreldrafélags Laugalandsskóla, 11.september 2024 kl. 19.30 að Lauglandi í Holtum.**

Mætt eru úr stjórn: Jóhanna Hlöðversdóttir, Guðni R.K. Vilhjálmsson, Lára Ólafsdóttir, Alexandra Lind Elínardóttir og Sigríður Arndís Þórðardóttir.

Aðrir fundargestir : Katrín Ívarsdóttir, Jónas Bergmann Magnússon, Þórður Atli Guðnýjarson, Hrefna Huld Helgadóttir, Engilbert Olgeirsson

1. Setning fundar og skipun fundarstjóra og fundarritara

Sigríður Arndís setur fundinn og býður fólk velkomið. Sigríður skipar Engilbert sem fundarstjóra og Jóhönnu sem ritara.

1. Fundargerð síðasta aðalfundar

Fundargerð síðasta aðalfundar lesin og samþykkt.

1. Skýrsla stjórnar lögð fram

Sigríður Arndís fór yfir skýrslu stjórnar. Foreldrafélag Laugalandsskóla 2023 – 2024 - helstu verkefni:

* + Aðalfundur var haldinn 4.október 2023.
  + Helstu verkefni á starfsárinu voru jólabingó sem var líklega best sótta bingó í sögu félagsins.
  + Öskudagsskemmtun var haldin í febrúar á skólatíma og gekk hún vel.
  + Páskabingó var haldið í apríl og var mjög vel sótt.
  + Sumardagurinn fyrsti var haldinn hátíðlegur í apríl.

Ágóði af helstu viðburðum var látinn renna til skólans.

Foreldrafélagið gaf skólanum ýmsar gjafir á árinu meðal annars píluspjöld, þythokkíborð og stóran hátalara.

Velunnarar skólans gáfu ný net í mörkin á sparkvellinum og settu þau upp.

Stjórnarfundur var haldinn í júní og voru helstu málefni þar rædd – Sigríður las fundargerð frá stjórnarfundi haldinn 10 júní 2024.

Tókum þátt í innra mati grunnskólans.

Fyrirlestur á vegum Ég er Unik; hvað liggur á bak við erfiða hegðun? Haldinn 4.sept

Góðar umræður sköpuðust um skýrslu stjórnar sem koma fram undir liðnum önnur mál.

1. Reikningar lagðir fram til samþykktar

Lára gjaldkeri fór yfir reikningana og þeir samþykktir

1. Kosningar

Kjósa á um þrjá aðalmenn í stjórn. Endurkjörin í fyrra voru Jóhanna og Guðni, kosnin til tveggja ára. Hvatt er til jafnra kynjahlutfalla. Kosnin eru á aðalfundi til tveggja ára :

* + Þórður Atli Guðnýjarson samþykkt með lófaklappi
  + Hrefna Huld Helgadóttir kjörin til eins árs samþykkt með lófaklappi
  + Katrín Ívarsdóttir samþykkt með lófaklappi

Næst skal kjósa um skoðunarmenn reikninga til tveggja ára.

* + Pálmi Sævar Þórðarson gefur kost á sér, Samþykkt með lófaklappi

Kosning formanns : Á aðalfundi skal kjósa formann foreldrafélagsins. Tilnefnd er Jóhanna Hlöðversdóttir samþykkt með lófaklappi

* + Aðrar kosningar
    - Skólaráð – fulltrúi stjórnar, kosinn til tveggja ára : Þórður Atli Guðnýjarson.
    - Áheyrnarfulltrúi í fræðslunefnd – Jóhanna kosin á síðasta aðalfundi til tveggja ára.

1. Önnur mál

Er hægt að auka áhuga foreldra á starfi foreldrafélagsins

* + Halda áfram að kynna starf foreldrafélagsins og auka sýnileika þess – mentor, facebook, heimasíða skólans.
  + Kynna markmið félagsins, fyrir hvað það stendur.
  + Senda fundargerð aðalfundar á foreldra grunnskólans.
  + Foreldrafélagið er talsmaður foreldra en það getur myndað sterkari heild en hver í sínu horni.
  + Auka við hugmyndavinnu um hvernig hægt sé að fá aukin fjölda á aðalfund félagsins.
  + Minna á aðstoð bekkjartengla við viðburði

Hreystibraut úti

* + Huga þarf að staðsetningu – senda bréf á Odda, fá upplýsingar um skipulag lóðarinnar, lýsa yfir áhuga á að þetta verði sett upp.
  + Sækja styrki til fyrirtækja á svæðinu.

Safna saman fundargerðum foreldrafélagsins og koma þeim til Héraðsskjalavörð.

Hugmynd er að búa til handbók foreldrafélagsins til að auðvelda komandi stjórnum undirbúning við viðburði.

* + Verkefni
  + Samtök heimilis og skóla – hugmynd að handbók.

Sumardagurinn fyrsti

* + Barn síns tíma ?
  + Er betra að halda sumardaginn fyrsta hátíðlegan á öðrum degi

Árgjald kr. 2000 – samþykkt samhljóða

Sjóður félagsins ræddur með það fyrir augum í hvað fjármunirnir skuli fara svo það nýtist skólasamfélaginu sem best.

* + Halda fund með nemendaráði
  + Skákmenning – klukkur, taflborð
  + Kósýrými í kjallaranum eða uppi á svölunum
  + Horfa til yngri kynslóðarinnar – Jónas, Ragna, Erla.

Ýmislegt hefur verið gert fyrir útisvæðið, en betur má ef duga skal.

* + Frispígólfvöllurinn – núverandi braut verður færð og völlurinn kláraður.
  + Á aðalfundi Forldrafélags Laugalandsskóla, sem haldinn var 4.október 2023, var eftirfarandi bókun samþykkt:
    - Aðalfundur Foreldrafélags Laugalandsskóla skorar á sveitarstjórnir Rangárþings ytra og Ásahrepps að huga betur að uppbyggingu og viðhaldi á húsnæði, aðbúnaði og umhverfi Laugalandsskóla og gera úrbætur. Foreldrafélagið gerir alvarlegar athugasemdir við ástand leiktækja á skólalóð og almenna umhirðu á nærumhverfi skólans (sláttur, grisjun trjáa, gluggar, illgresi, sundlaug, útisvæði o.fl.). Foreldrafélagið, kvenfélögin, íþróttafélögin og nærsamfélag skólans hefur á undanförnum árum staðið að mikilli uppbyggingu, til dæmis á sparkvelli, körfuboltavelli, útisvæði við skólann og frisbígolfvelli, í sjálfboðavinnu og með fjárframlögum. Engin viðleitni hefur verið af hálfu sveitarfélaganna að halda þessu við á nokkurn hátt og margir hlutir orðnir í niðurníðslu. Kallað er eftir heildar- og framtíðarsýn sveitarfélaganna á því hvernig eigi að vinna að framgangi skólans bæði innan og utandyra.
  + Svar oddvita
    - Þakkir fyrir þetta það er sannarlega innviðarskuld á húsnæðinu og annari aðstöðu á Laugalandi. Við höfum verið að undanförnu að skoða þetta sérstaklega, og á þessum málum verður tekið. Það er ljóst að viðhaldi og öðrum slíkum málum hefur verið illa sinnt á undanförnum árum. Ég hef ekki svör við því hvers vegna staðan er eins þú lýsir í þínu erindi. Það er haustfundur fræðslunefndar n.k mánudag og geri ráð fyrir að þessi mál verði rædd á þeim fundi. Ég mun í framhaldi svara þér (ykkur) efnislega og vonandi kynna fyrir ykkur einhverskonar úrbótaáætlun.

Starfslýsing umsjónarmanns íþróttamannvirkja varðandi sparkvöll.

* + Spurning er hver sér um viðhald sparkvallarins en vitað er að starfmaður sveitarfélagsins er með umsjón yfir sparkvelli sem staðsettur er á Hellu.

Fráfarandi formaður hafi þakkað gott samstarf við skólann og foreldra og stjórnarmönnum sem eru að ganga úr stjórn þakkað fyrir sitt framlag.

Ný stjórn þakkar góðar umræður á aðalfundi og hlakkar til komandi starfsárs.

Fundi slitið af nýkjörnum formanni Jóhönnu Hlöðversdóttur

kl 21:00